text: Menighedsrådsvalg i krise: Mangler 5500 kandidater
  15 marts 2012 kl. 15.07
  Der mangler 5.500 kandidater til menighedsrådsvalgene i november. Derfor har Landsforeningen af Menighedsråd startet en ny kampagne, der skal lokke danskerne til at stille op.
  TV SYD har besøgt valgambassadøren Dorte Vestergaard fra Vester Nebel ved Egtved. Hun skal, som et led i kampagen, hjælpe de lokale menighedsråd med at skabe opmærksomhed omkring valget og rekruttering af nye kandidater.
  
  Ny hjemmeside
  Foruden almindelige reklamer som webbannere, plakater og annoncer, har landsforeningen også lanceret hjemmesiden www.fremtidenskirke.dk. En hjemmeside, der udfordrer de besøgende med spørgsmål omkring de mest kontroversielle emner indenfor folkekirken. 
  Se med i aften på TV SYD, hvor vi sætter nærmere fokus på de manglende medlemmer i menighedsrådene.
  Fremtidens kirke
  